wickkiey/tamil-wikipedia-markdown huggingface dataset:
# அகரமாங்குடி

**அகரமாங்குடி **கிராமம் என்பது பாபநாசம் தாலுகா , தஞ்சாவூர் மாவட்டம், தமிழ்நாடு, இந்தியா  

## விளக்கப்படங்கள்
2001 மக்கள் தொகை கணக்கெடுப்பின்படி, அகரமாங்குடி மொத்த மக்கள் தொகையில் 2300 கொண்டு 1171 ஆண்களுக்கும்  1260 பெண்களும் உள்ளனர். பாலின விகிதம் இருந்தது 950. கல்வியறிவு விகிதம் இருந்தது 72.5.
# 1597 இல் இந்தியா

<span>**1597 இல் இந்தியாவில் **நடந்த நிகழ்வுகள்</span>.  

## நிகழ்வுகள்
- மேவாா் மகாராணாவாக முதலாம் அமர் சிங் ஆட்சிக்கு வந்தாா்.இவர் உதய்பூர் பகுதியில் 1620 இல் இறக்கும் வரை ஆட்சிப் புா்ந்தாா்.
- டோம் ஃபிரான்சிஸ்கோ டி காமா ஆகிறது இந்தியாவின் அரசபிரதிநிதி ஆவார்.  ( 1600 வரை)

## பிறப்பு

## மரணங்கள்
- ஜனவரி 19 – மகாராணா பிரதாப், மேவாாின் இந்து ராஜ்புத்திர ஆட்சியாளா் ஆவார். (1540 இல் பிறப்பு)
- பிப்ரவரி 5 –  கோன்சலோ கார்சியா, இந்தியாவில் ரோமன் கத்தோலிக்க பிரான்சிஸ்கன் பிரியர் (1556 இல் பிறந்தார்)
# அம்பை - 15 (நெல்)



**அம்பை - 15** (*ASD 15*) எனப்படும் இந்த நெல் வகை, **ஐ ஆர் - 20** நெல் இரகத்தையும், **ஐ ஆர் - 22** நெல் இரகத்தையும், (*IR 20 / IR 22*) இணைத்து உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1979 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 15 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம் ஒரு ஏக்கருக்கு 4600 கிலோவரை (* 4.6 t/ha*) மகசூல் தரக்கூடியது.
- இந்நேல்லின் அரிசி, வெள்ளை நிறத்தில் மிதமான சன்ன வடிவில் காணப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# 1598 இல் இந்தியா

**1598 இல் இந்தியாவில் **நடந்த நிகழ்வுகள்.  

## நிகழ்வுகள்

## பிறப்பு
- ஜனவரி 12 – சிவாஜியின் தாய் ஜீஜாபாய், (இறந்தார் 1674)

## மரணங்கள்
- நான்காவது சீக்கிய குரு குரு ராம் தாஸி<nowiki/>ன் மனைவியும், ஐந்தாவது சீக்கிய குரு குரு அர்ஜான் தேவ்வின் தாயும் மற்றும் மூன்றாவது சீக்கிய குரு குரு அமர் தாஸ் ஆகியோரின் மகளுமமான பீபி பானி என்றும் அழைக்கப்படுபவா் இறந்தாா்.(1535 இல் இறந்தாா்)

## மேலும் காண்க
- இந்திய வரலாற்றின் காலக்கோடு
# அம்பை - 16 (நெல்)



**அம்பை - 16** (*ASD 16*) எனப்படும் இந்த நெல் வகை, **ஆடுதுறை - 31** நெல் இரகத்தையும், **கோவை - 39** நெல் இரகத்தையும், (*ADT 31 / Co 39*) இணைத்து உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1986 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## காலம்
குறுகியகால நெற்பயிர்களில் ஒன்றான இது, 110 - 115 நாட்களில் அறுவடைக்கு வரக்கூடியதாக கருதப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 16 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம் ஒரு ஏக்கருக்கு 5600 கிலோவரை (*5.6 t/ha*) மகசூல் தரக்கூடியது.
- இவ்வகை நெற்பயிர், அதிக வைக்கோல் தருவதாக உள்ளது.
- இந்நேல்லின் அரிசி, வெள்ளை நிறத்தில் குறுகிய குண்டு வடிவில் காணப்படுகிறது.
- இந்த நெல்லை சாகுபடி செய்ய, கார், மற்றும் பின் பிசாணம் போன்ற பருவங்கள் மிகவும் உகந்தது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# 1599 இல் இந்தியா

<span>**1599 இல் இந்தியாவில் **நடந்த நிகழ்வுகள்</span>.  

## நிகழ்வுகள்
- 20 ஜூன் –  டயமம்பரின் ஆயர்
- இரண்டாம் இப்ராஹிம் அடில் ஷா என்பவரால் நவ்ராஸ்பூர் நிறுவப்பட்டது.   (1624 இல் அழிக்கப்பட்டது).
- 

## பிறப்பு

## மரணங்கள்
- சந்த் பீபீ, ஒரு போா் வீரா். இவர்  பிஜப்பூர் (1580-90) மற்றும் அகமது நகர் (1596-99) பகுதியின் பாெறுப்பாளராக இருந்தார். (பிறப்பு: 1550)
- துறவி ஏக்நாத் என்பவர் எழுத்தாளர் ஆவார். (பிறந்த 1533)

## மேலும் காண்க
- 1599
- இந்திய வரலாற்றின் காலக்கோடு
# அக்கரை வட்டம்

**அக்கரை வட்டம் என்பது** ஒரு கிராமம் இது  திருவோணம் தாலுகா, தஞ்சாவூர் மாவட்டம், தமிழ்நாடு, இந்தியா.  

## விளக்கப்படங்கள்
2001 மக்கள் தொகை கணக்கெடுப்பின்படி, அக்கரை வட்டம்  இருந்தது. மொத்த மக்கள் தொகையில் 1,147 இதில்  576 ஆண்களும்   571 பெண்களும் உள்ளனர். கல்வியறிவு விகிதம் இருந்தது 45.44%.
# அளமதிக்காடு

**அளமதிக்காடு எனும் **ஒரு கிராமம். இது  பட்டுக்கோட்டை தாலுகா , தஞ்சாவூர் மாவட்டம், தமிழ்நாடு, இந்தியா<nowiki/>வில் உள்ளது.  

## விளக்கப்படங்கள்
2001 மக்கள் தொகை கணக்கெடுப்பின்படி, அளமதிக்காடு கிராமத்தில் மொத்த மக்கள் தொகை 651. அதில் 310 ஆண்களும்  341 பெண்களும் உள்ளனர். பாலின விகிதம் 1100 ஆகும். கல்வியறிவு விகிதம்  70.27 இருந்தது.
# ஆலன்பள்ளம்



**ஆலன்பள்ளம்** என்பது பட்டுக்கோட்டை தாலுகா , தஞ்சாவூர் மாவட்டம், தமிழ்நாடு, இந்தியா<nowiki/>வில் அமைந்துள்ள ஒரு கிராமம் ஆகும்.  

## விளக்கப்படங்கள்
2001 மக்கள் தொகை கணக்கெடுப்பின்படி, ஆலன்பள்ளம் கிராமத்தில்  மொத்த மக்கள் தொகை 1184 அதில்  537 ஆண்களும்  647 பெண்களும் உள்ளனர். பாலின விகிதம் 1205 ஆகும். கல்வியறிவு விகிதம் 67.77 இருந்தது.
# 1605 இல் இந்தியா

<span>**1605 இல் இந்தியாவில் **நடந்த நிகழ்வுகள்</span>.  

## நிகழ்வுகள்
- 15 அக்டோபர் இறுதியில் ஆட்சி செய்த முகலாயப் பேரரசர் அக்பரின் ஆட்சி முடிவுபெற்றது. (1556 இல் தொடக்கம்).
- 16 அக்டோபர் - ஜஹாங்கிரின் ஆட்சி தொடங்கியது. (அக்டோபர் 28, 1627 வரை ஆட்சி செய்தாா்) .

## மரணங்கள்
- 15 அக்டோபர் – அக்பர், முகலாய பேரரசர் அக்பா் 63 வது வயதில், 15 அக்டோபாில்  இறந்தார்.
# பாண்டவர் குகைகள்



**திரிரஷ்மி லேனி** அல்லது **பாண்டவர் குகைகள்** அல்லது **நாசிக் குகைகள்** (Trirashmi Leni) மராத்தி மொழியில் *லேனி* என்பதற்கு *குகை* என்று பொருள். இதனை பாண்டவர் குகைகள் என உள்ளூர் மக்கள் அழைப்பர். கிமு இரண்டாம் நூற்றாண்டில் நிறுவப்பட்ட ஹுனயான பௌத்த சமயத்தின் 24 குடைவரைக் கோயில்களின் தொகுப்பாகும்.  
18வது எண் கொண்ட குகை பிக்குகள் பிரார்த்தனை செய்யும் சைத்தியமாகவும், பிற குகைகள் பௌத்த பிக்குகள் தங்கும் விகாரங்களாக உள்ளது.  
## அமைவிடம்
இக்குகைகள் இந்தியாவின் மகாராட்டிரா மாநிலத்தின் நாசிக் நகரத்திற்குத் தெற்கில் 80 கி.மீ. தொலைவிலும், பஞ்சவடியிலிருந்து 10 கி.மீ. தொலைவிலும் உள்ளது.  

## குகைகள்
இந்த திரிரஷ்மி பௌத்தக் குகைகளை உள்ளூர் மக்கள் தவறுதலாக *பாண்டவர் குகைகள்* என அழைக்கின்றனர். சாதவாகனர் மற்றும் மேற்கு சத்திரபதி அரச குல மன்னர்கள், வணிகர்கள் மற்றும் உள்ளூர் மக்களின் உதவியால், கிமு இரண்டாம் நூற்றாண்டு முதல் கிபி ஐந்தாம் நூற்றாண்டு முடிய, மலையைக் குடைந்தெடுத்து இக்குகைகளை, ஹுனயான பௌத்த பிக்குகள் தங்கும் விகாரங்களாகவும், பிரார்த்தனை செய்யும் சைத்தியங்களாகவும் பயன்படுத்தினர். திரிரஷ்மி எனும் பெயரை *திரங்கு* என இக்குகை கல்வெட்டில் குறிப்பிடப்பட்டுள்ளது. திரிரஷ்மி என்பதற்கு வட மொழியில் மூன்று சூரியக் கதிர் எனப்பொருளாகும்.  
இக்குகைகளில் புத்தர் மற்றும் போதிசத்துவர்களின் கற்சிற்பங்கள் உள்ளது. மேலும் இக்குகையில் பௌத்த விகாரங்களும், சைத்தியங்களும் உள்ளது. சில குகைகள் ஒன்றுடன் ஒன்று கல் ஏணியால் இணைக்கப்பட்டுள்ளது.  
திரிரஷ்மி மலையின் அடிவாரத்திலிருந்து மலைக் குகைகளுக்கு செல்லப் படிக்கட்டுகள் உள்ளது.  

## படக்காட்சிகள்

## இதனையும் காண்க
- பௌத்த யாத்திரை தலங்கள்
# அவுரங்காபாத் குகைகள்

குகைகள்]]  

**அவுரங்காபாத் குகைகள்** (Aurangabad caves) 12 பௌத்தக் குடைவரை குகைகளின் தொகுப்பாகும். இக்குகைகள் கிழக்கிலிருந்து மேற்காக, அவுரங்காபாத் நகரத்திலிருந்து ஒன்பது கி.மீ. தொலைவில் சயாத்திரி மலையில் அமைந்துள்ளது.  
இக்குகைகள் கிபி 6 முதல் 8-ஆம் நூற்றாண்டு முடிய நிறுவப்பட்டது. இக்குகைகளின் அமைவிடத்திற்கு ஏற்ப மூன்றாகப் பிரிக்கப்பட்டுள்ளது.  

இக்குகைகள் இந்தியத் தொல்லியல் ஆய்வகத்தால் தேசிய நினைவுச் சின்னமாகப் பராமரிக்கப்பட்டு வருகிறது. I  

இக்குகைகள் ஹுனாயன பௌத்த சமயக் கட்டிடக் கலைநயத்தில் அமைந்த தூபிகளால் புகழ் பெற்றதாகும்.  
இக்குகைகளில் ஒன்றில் முதலாம் ஆயிரமாண்டு காலத்திய துர்கை, கணபதி போன்ற இந்துக் கடவுளர்களின் சிற்பங்கள் செதுக்கப்பட்டுள்ளது. மேலும் இக்குகைகளில் எண்ணற்ற தாந்தீரிக பௌத்த தேவதைகளின் சிற்பங்கள் செதுக்கப்பட்டுள்ளது.  

## படக்காட்சிகள்

## இதனையும் காண்க
- பாண்டவர் குகைகள்
# கட்டளைக்குடியிருப்பு



**கட்டளைக்குடியிருப்பு (Kattalaikudiyiruppu)** இயற்கை எழில் கொஞ்சும் அழகியதோர் கிராமம். இங்குள்ள மக்கள் இனம் மொழி கடந்து இயற்கையோடு ஒன்றினைந்து வாழ்கின்றனர். பூகோளரீதியில் இக்கிராமமானது இந்தியாவில் தமிழ்நாட்டில் தென்காசி மாவட்டம் செங்கோட்டை வட்டத்தில் தேசிய நெடுஞ்சாலை<nowiki/>யான 477-இல் (NH 477) அமைந்துள்ளது. இக்கிராமத்தை சுற்றி முன்னும் பின்னும் ஆறு (6) கிராமங்களை உள்ளடக்கி மத்தியஸ்தர் போல் நடுவில் அமைந்துள்ளது. அவை தெற்கே கற்குடி, வேம்பநல்லூர், தவனை வடக்கே இரவியதர்மபுரம், பூலாங்குடியிருப்பு, லாலாக்குடியிருப்பு. இங்கு வாழும் மக்களின் முதன்மை தொழில் விவசாயம்.  

இக்கிராமம் கற்குடி கிராம ஊராட்சி<nowiki/>யின் கீழ் அமைந்துள்ளது. இந்த ஊராட்சி<nowiki/>யானது கடையநல்லூர்<nowiki/> சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும்.
# யுகபுருஷ் (நாடகம்)


***யுகபுருஷ்: மகாத்மாவின் மகாத்மா*** (Yugpurush: Mahatma Na Mahatma) என்பது ஜெயின தத்துவவாதியான ஸ்ரீமத் ராஜ்சந்திரஜி மற்றும் இந்திய சுதந்திர போராட்டத் தலைவரான மகாத்மா காந்தி ஆகியோருக்கு இடையிலான உறவை அடிப்படையாகக் கொண்ட 2016 ஆண்டைய குஜராத்தி நாடாகமாகும். இந்த நாடகம் காந்தியின் ஆன்மீக பயணத்தை விவரிக்கிறது. இதை உத்தம் காடா எழுதி, ராஜேஷ் ஜோஷியால் இயக்கப்பட்டது. நாடகத்திற்கான இசை சச்சின் – ஜிகார் அமைத்துள்ளார். இது ஸ்ரீமத் ராஜ்சந்திர மிஷனால் தயாரிக்கப்பட்டது. இந்த நாடகம் இந்தி, மராத்தி, கன்னடம், பெங்காலி, ஆங்கிலம், தமிழ் உள்ளிட்ட ஏழு மொழிகளில் மொழிபெயர்க்கப்பட்டு நடத்தப்பட்டுள்ளது. சிறந்த நாடகத்துக்கான 2016 ஆண்டின் 16 வது வருடாந்திர டிரான்ஸ்மீடியா குஜராத்தி ஸ்கிரீன் மற்றும் மேடை விருதை வென்றது. 2017 சூலை வரை இந்த நாடகம் 733 காட்சிகளை நிறைவு செய்துள்ளது.  
## கதை
அகிம்சையை காந்தி தேர்ந்தெடுப்பதற்குக் காரணமாக இருந்தவர் ராஜ்சந்திரஜி. இவர்தான் காந்தியின் ஆன்மிக குரு. தர்மத்தை ஒருபோதும் தான் இழக்காமல் இருந்ததற்கு ராஜ்சந்திரஜியின் போதனைகள் எப்படி கைகொடுத்தன என்பதை காந்தியே சொல்லும் உத்தியைக் கொண்டதாக, நாடகம் உள்ளது.  

பாரிஸ்டர் பட்டம் பெற்று நாடு திரும்பும் காந்தி, ராஜ்சந்திரஜியை முதன் முதலில் சந்திக்கிறார். அவரது சதாவதானி திறமையை அறிந்து, அவரை கடுமையாக பரிசோதனை செய்கிறார். ராஜ்ச்ந்திரஜி கேள்விப்பட்டே இருக்காத பல்வேறு கவிதைகளையும் சட்டவாக்கியங்களையும் காந்தி சொல்லச் சொல்ல ராய்சந்த் அவற்றை அப்படியே திருப்பிச் சொல்கிறார். அவர்களின் உரையாடல் மெல்ல ஆன்மீகத்தின் பக்கம் திரும்புகிறது. ராஜ்ச்ந்திரஜி சமண மதத்தின் அடிப்படைக் கருத்துகளில் ஆழமான ஈடுபாடு கொண்டவர். ராஜ்ச்ந்திரஜியின் பேச்சு அவரை வசீகரித்ததுவிடுகிறது. அவரது கருத்துகள் காந்தியின் கடைசி காலம்வரை தொடர்ந்து வந்தன. ராஜ்சந்திரஜி – காந்தி இடையே நேரடியாக சில ஆண்டுகளும், கடிதப் போக்குவரத்து மூலமாக ஏறக்குறைய 10 ஆண்டுகளும் நட்பு நீடித்திருக்கிறது. காந்தி இவருக்கு சுமார் 200 கடிதங்களை எழுதியுள்ளார். இக்கடிதங்களுக்கு வரும் பதில்களைப் பொருத்தே காந்தியின் வாழ்க்கை அமைந்துள்ளது. இவர்களுக்கு இடையிலான நட்பின் ஆழத்தை நம் கண்முன் கொண்டுவருகிறது இந்த நாடகம்.  
## விருதுகள் மற்றும் பரிந்துரைகள்
- 16 வது வருடாந்திர டிரான்ஸ்மீடியா குஜராத்தி திரை மற்றும் ஸ்டேஜ் விருதுகள் 2016
- சிறந்த நாடகம், மும்பை
- சிறந்த இயக்குநர் (மேடை): ராஜேஷ் ஜோஷி
- சிறந்த துணை நடிகர் (மேடை): புல்கிட் சோலங்கி
- தாதாசாஹேப் பால்கே எக்ஸலன்ஸ் விருதுகள் 2017
- சிறந்த நடிப்பு
# சல்போகொழுமியம்



**சல்போகொழுமியங்கள்** *(Sulfolipids)* என்பவை கந்தகமுள்ள வேதி வினைக்குழு கொழுமிய வகையாகும். சல்போகுயினோவோசில் டையசில்கிளிசரால் எனப்படும் சல்போகொழுமியம் புவியில் அதிக அளவில் காணப்படுகிறது. சல்போகுயினோவோசு மற்றும் டையசில்கிளிசராலின் கிளைகோசைடுகளால் இச்சேர்மம் ஆக்கப்பட்டுள்ளது. தாவரங்களில் கந்தகச் சுழற்சிக்கு சல்போகுயினோவோசில் டைகிளிசரைடுகள் முக்கியமான கூறுகளாக செயல்படுகின்றன. சல்பாடைடு மற்றும் செமினோகொழுமியம் உள்ளிட்டவை பிற முக்கியமான சல்பாடைடுகளாகும். இவை ஒவ்வொன்றும் சல்பேட்டு ஏறிய கிளைக்கோகொழுமியங்களாகும்.
# 2-பியூட்டைன்



**2-பியூட்டைன்** (**டைமெதில் அசிட்டிலீன்**, **குரோடோனைலீன்** அல்லது **பியூட்-2-ஐன்**) (*2-Butyne, dimethylacetylene, crotonylene, but-2-yne*) என்பது, (CH<sub>3</sub>C≡CCH<sub>3</sub> என்ற மூலக்கூறு வாய்ப்பாட்டை உடைய ஒரு ஆல்க்கைன் ஆகும். செயற்கையாகத் தயாரிக்கப்படும் இச்சேர்மம்,  திட்ட வெப்ப அழுத்த நிலையில்,  நிறமற்ற, எளிதில் ஆவியாகக்கூடிய, மூக்கைத் துளைக்கும் வாசனையையுடைய திரவமாகும்.  

5-டெகைன் (டைபியூட்டைல்எதின்), 4-ஆக்டைன் (*டைபுரோப்பைல்எதின்*) மற்றும் 3-எக்சைன் (*டைஎதில்எதின்*) ஆகியவற்றுடன் 2-பியூட்டைன் (டைமெதில்எதின்) சீர்மையான ஆல்க்கைன்களின் தொகுதியை உருவாக்குகின்றது.  

## தொகுப்பு  முறை தயாரிப்பு
எத்தனால் கலந்த பொட்டாசியம் ஐதராக்சைடு கரைசலில் உள்ள 1-பியூட்டைனின் ஒழுங்காக்கும் வினையின் காரணமாக 2-பியூட்டைனானது தயாரிக்கப்படுகிறது.  

## பயன்பாடுகள்
2-பியூட்டைன்,  புரோப்பைனுடன்  சேர்த்து, உயிர்ச்சத்து - ஈ -இன் ஒட்டுமொத்தத் தொகுப்பு முறையில் அல்கைலேற்றம் செய்யப்பட்ட ஐதரோகுயினொன்களைத் தொகுக்கப் பயன்படுத்தப்படுகிறது.
# மணா கணவாய்



**மணா கணவாய்** (*Mana Pass*) இந்தியா மற்றும் திபெத் நாடுகளின் எல்லைக்கு நடுவே இமயமலையில் 5632 மீட்டர் (18478 அடி) உயரத்தில் அமைந்துள்ள ஒரு மலைக்கணவாய் ஆகும். இதை மணா லா, சிர்பிட்யா, சிர்பிட்யா லா அல்லது துங்கிரி லா என்ற பெயர்களாலும் அழைப்பார்கள் . இப்போது இக்கணவாய் வாகனங்கள் செல்லக்கூடிய உலகின் மிக உயர்ந்த கணவாய்களில் ஒன்றாகக் கருதப்படுகிறது. இக்கணவாய் 2005-2010 ஆம் ஆண்டுகள் காலகட்டத்தில் இந்திய இராணுவத்திற்காக எல்லைப்புறச் சாலைகள் அமைப்பு மூலமாக கட்டப்பட்ட ஒரு சாலையைக் கொண்டுள்ளது. கூகிள் எர்த் போன்ற உலக காட்சி உருவத் தொகுதியில் 2011 ஆம் ஆண்டிலிருந்து காணப்படுகிறது . திபெத்திய பக்கத்தில் அமைக்கப்பட்டுள்ள புதிய சாலையை விட இந்தியப் பகுதியில் நன்கு தரப்படுத்தப்பட்ட சரளை நிரவல் சாலை அதிகமாக உள்ளது. எல்லையின் இந்தியப் பக்கத்தில் 5,610 மீட்டர் (18,406 அடி) உயரத்திலிருந்து 252 மீட்டர் மேற்கில் 5,632 மீட்டர் வரை உயர்ந்து காணப்படுகிறது,  

தேசிய நெடுஞ்சாலை எண் 58 மணா கணவாயை, பத்ரிநாத், ஜோஷி மடம், அரித்துவார் வழியாக புதுதில்லி அருகே உள்ள காசியாபாத் நகரத்துடன் இணைக்கிறது.  

## புவியியல்

நந்தாதேவி தேசியப் பாதுகாப்புப் பூங்காவிற்கு உள்ளேயே மணா நகரத்திற்கு வடக்கில் 24 கிலோமீட்டர் தொலைவிலும், உத்தரகாண்டில் உள்ள இந்துகளின் புனித நகரான பத்ரிநாத்திற்கு மேற்கே 52 கி.மீ. தொலைவிலும் மணா கணவாய் அமைந்துள்ளது. இக்கணவாய் கங்கை ஆற்றின் நீண்ட துணை நதியான சரசுவதி ஆறு, அலக்நந்தா ஆறு போன்ற ஆறுகளின் உற்பத்தி மூலமாகவும் உள்ளது.  
கணவாய் மற்றும் தியோ தால் ஏரிக்கு இடையில் பல அழகிய சிறிய குளங்கள் வழியாக இந்த நதி சிற்றோடையாகக் கடந்து செல்கிறது. கங்கோத்ரி மலைத் தொகுதியிலுள்ள சவ்காம்பா சிகரத்தை அடைவதற்கான முக்கிய வழியாகவும் இக்கணவாய் கருதப்படுகிறது.  
மணிபத்ரா ஆசிரமம் என்ற பண்டைய பெயரிலிருந்து மணா என்ற பெயர் தருவிக்கப்பட்டுள்ளது .  
## இதனையும் காண்க
- இமயமலையின் சிகரங்கள் மற்றும் கணவாய்கள் பட்டியல்
# அலவந்திபுரம்


**அலவந்திபுரம்** என்பது தமிழ்நாடு, தஞ்சாவூர் மாவட்டம், பாபநாசம் வட்டத்தில் அமைந்துள்ள ஊர்.  

2001 மக்கள் தொகை கணக்கெடுப்பின்படி, அலவந்திபுரம் கிராமத்தின் மொத்த மக்கள் தொகை 1853 ஆகும். அதில் 884 ஆண்களும்  969 பெண்களும் உள்ளனர்.பாலின விகிதம் 1096 இருந்தது . கல்வியறிவு விகிதம் 63.8 இருந்தது .
# ஆழிவாய்க்கால்


**ஆழியவாய்க்கால்** (Alivoikkal) என்பது இந்தியா தமிழ்நாடு தஞ்சாவூர் மாவட்டம், ஒரத்தநாடு வட்டத்தில் உள்ள ஓர் கிராமம் ஆகும். இந்த கிராமம் காசவளநாட்டின் மிக முக்கியமான கிராமம் ஆகும் இது காசவளநாட்டின் தலைமைகிராமாக திகழ்கிறது காசவளநாடு தலைமைகிராமம் ஆழியவாய்க்கால்  

## மக்கட்தொகை
2011 மக்கள் தொகை கணக்கெடுப்பின்படி, அல்லிவாய்க்காலின் மொத்த மக்கள்தொகை 5053. இதில் 2467 ஆண்களும்,2586 பெண்களும் உள்ளனர். பாலின விகிதம் 1020 இருந்தது. கல்வியறிவு விகிதம் 73.02ஆக இருந்தது.
# டிரைபொட்டாசியம் பாசுபேட்டு


**டிரைபொட்டாசியம் பாசுபேட்டு** *(Tripotassium phosphate)* என்பது K<sub>3</sub>PO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அயனி உப்பான இச்சேர்மம் நீரில் கரையக்கூடியதாக உள்ளது. பால்மமாக்கி, நுரைக்கும் முகவர், அடிக்கும் முகவர் போன்ற பண்புகளைப் பெற்றிருப்பதால் இதை உணவுக் கூட்டுப் பொருளாகப் பயன்படுத்துகிறார்கள். கொழுப்பு அமிலங்களுடன் சேர்த்து நுண்ணுயிர் எதிர்ப்பியாக கோழிப்பண்ணை செயல் முறைகளில் பயன்படுத்துகிறார்கள் . N, P2O5, மற்றும் K2O கலப்பில் உரமாகவும் இது பயன்படுகிறது.
# அம்மையகரம்


**அம்மையகரம்**  கிராமம் தஞ்சாவூர் மாவட்டம் , தமிழ்நாடு, இந்தியா<nowiki/>வில் உள்ளது. அது  காவேரி டெல்டா பகுதியில் அமைந்துள்ளது. அருகிலுள்ள நகரங்கள் திருக்காட்டுப்பள்ளி (9&#x20;கி. மீ.), பூதலூர் (8&#x20;கி. மீ.) மற்றும் தஞ்சாவூர் (21&#x20;கி.மீ) அமைந்துள்ளன.  

இது ஒரு விவசாய கிராமம் கிராமத்தில் பெரும்பாலும் உற்பத்தி செய்வது அரிசி (நெல் வயல்கள்) ஆனால் சில பயிர்களான கரும்பு, வாழை, உளுந்து, எள்ளு, மற்றும் சில போன்றவைவும் பயிரிடப்படுகிறது.  கால்நடை மாடுகள், எருதுகள், ஆடுகள், கோழிகள். மொத்த நிலத்தில் சாகுபடி 90%.சதவீதம் உள்ளன.  மூன்று பருவங்களில் விவசாயம் அம்மையகரம் கிராமத்தில் – குறுவை (ஜூன் முதல் செப்டம்பர் வரை), சம்பா (ஆகஸ்ட் ஜனவரி) மற்றும் தாளடி (செப்டம்பர், அக்டோபர், பிப்ரவரி, மார்ச்) பயிர் இடப்படுகிறது.
# ஆண்டிக்காடு



**ஆண்டிக்காடு** (*Anaikkadu*) என்பது இந்தியாவின், தமிழ்நாடு மாநிலத்திலுள்ள தஞ்சாவூர் மாவட்டம், பட்டுக்கோட்டை வட்டத்தில் உள்ள ஓர் சிற்றூர் ஆகும்.  

## அமைவிடம்
இந்த ஊரானது மாவட்ட தலைநகரான தஞ்சாவூரிலிருந்து 50 கிலோமீட்டர் தொலைவிலும், நல்லம்பள்ளியில் இருந்து 6 கிலோமீட்டர் தொலைவிலும், பட்டுக்கோட்டையில் இருந்து 15 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி, ஆண்டிக்காடு கிராமத்தின் மொத்த மக்கள் தொகை 3108. இதில் 1525 ஆண்களும் 1583 பெண்களும் என் இருந்தனர்.  

## கோவில்கள்
- உருத்திர கோடிசுவரர் (சிவனுக்கு அர்ப்பணிக்கப்பட்ட ஆலயம்

## பள்ளி
- ஊராட்சி ஒன்றிய நடுநிலை பள்ளி, ஆண்டிக்காடு
# மணா, இந்தியா



**மணா** *(Mana)* என்பது இந்தியாவின் உத்தரகாண்ட் மாநிலத்தின் சமோலி மாவட்டத்தில் உள்ள ஒரு கிராமம் ஆகும். தேசிய நெடுஞ்சாலை 58 இன் வடக்கு முனையில் மணா கிராமம் 3,200 மீட்டர்கள் உயரத்தில் அமைந்துள்ளது. இந்தியா மற்றும் திபெத் எல்லையில் இருந்து 24 கிலோமீட்டர் தொலைவில் மணா கணவாய் தொடங்குவதற்கு முன்பு அப்பாதையில் கடைசியாக இடம்பெற்றுள்ள கிராமம் மணா கிராமம் ஆகும். மேலும், இந்துகளின் புனித நகரான பத்ரிநாத் இங்கிருந்து 3 கி.மீ தொலைவில் உள்ளது மற்றும் இவ்விரு இடங்களும் பாரம்பரிய கலாச்சாரத்தில் இரண்டறக் கலந்துள்ளன.  

## மக்கள் தொகை

இக்கிராமத்தில் 558 குடும்பங்களில் 1214 நபர்கள் வசிப்பதாக 2011 ஆம் ஆண்டு மக்கள் தொகை கணக்கெடுப்பு தெரிவிக்கிறது. இம்மக்கள் மார்ச்சா மற்றும் சாட் அல்லது போட்டியாசு இனத்தை சேர்ந்தவர்கள். குளிர் காலங்களில் இப்பகுதி முழுவதும் பனியால் மூடப்பட்டு விடுவதால் மொத்த மக்கள் தொகையும் கீழே தாழ்வான பகுதிகளுக்கு வந்துவிடுகின்றனர்.  

## கலாச்சார அடையாளம்

இக்கிராமத்தில் வசிக்கும் மக்கள் பத்ரிநாத் கோயிலுடன் கலாச்சாரப் பிணைப்பு கொண்டவர்கள் ஆவர். முற்காலத்தில் இவர்கள் திபெத்துடன் வாணிபத் தொடர்பு கொண்டிருந்தனர், சுற்றுலா பயணிகள் அதிக அளவில் மணாவிலுள்ள வியாசு கஃபா எனப்பெயரிடப்பட்ட சிறிய குகையை காண வருகின்றனர். மாமுனி வியாசர் இக்குகையில் அமர்ந்துதான் மகாபாரதம் பாடியதாக நம்பப்படுகிறது . இக்குகையைத் தவிர கணேசு கஃபா என்ற பெயரில் மற்றொரு குகையும் இங்கு உள்ளது. சுற்றுலாப் பயணிகள் இவ்விரு குகைகளையும் காண்பதற்கு பெரும்பாலும் இங்கு வருகின்றனர்.  

## பிற சுற்றுலா இடங்கள்

வசுதரா நீர்வீழ்ச்சி, சடோபந்த் ஏரி, பிம் புல் போன்ற பல இடங்கள் மணாவிற்கு அருகில் உள்ளன.
# ஓமாலிகை

**ஓமாலிகை** என்பது மருத்துவக் குணமுள்ளதும், மேனிக்கு மணமூட்டுவதுமான பொருள்கள். மாதவி இந்திர விழாவில் பதினோராடல் முதலான ஆடல்களை அரங்கில் ஆடினாள். இதனைப் பலரும் பார்க்கும்படி ஆடினாள் என்று கோவலன் மாதவியோடு ஊடல் கொண்டிருந்தான். கோவலனின் ஊடலைப் போக்கத் தன் மேனியில் மணம் கமழும்படி ஒப்பனை செய்துகொண்டாள் என்று சிலப்பதிகாரம் குறிப்பிடுகிறது. துவர் (பத்து), மணப்பொருள் (ஐந்து), முப்பத்து இரண்டு வகை ஓமாலிகை ஆகியவை கலந்த மணநீரில் மாதவியை நீராட்டினார்களாம்.  

சிலப்பதிகாரத்துக்கு உரை எழுதும் அடியார்க்கு நல்லார் மேற்கோள் பாடல் ஒன்றைத் தந்து 32 வகையான ஓமாலிகைகள் இவை எனக் குறிப்பிடுகிறார். இந்தப் பாடலில் 32 ஓமாலிகைப் பொருள்கள் இவை இவை என உணர்ந்துகொள்ளலாம்.  
## மேற்கோள்
# நைட்ரோனியம் பெர்குளோரேட்டு


**நைட்ரோனியம் பெர்குளோரேட்டு** *(Nitronium perchlorate)* என்பது NO<sub>2</sub>ClO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் நைட்ரைல் பெர்குளோரேட்டு மற்றும் நைட்ராக்சில் பெர்குளோரேட்டு என்ற பெயர்களாலும் அழைக்கப்படுகிறது. பெர்குளோரேட்டு எதிர்மின் அயனிகளும் நைட்ரோனியம் நேர்மின் அயனிகளும் சேர்ந்து இச்சேர்மத்தை உருவாக்குகின்றன. நிறமற்ற ஒற்றைச்சரிவு படிகங்களாக உருவாகும் இச்சேர்மம் நீருறிஞ்சும் தன்மையுடன் வலிமையான ஆக்சிசனேற்றியாகவும் நைட்ரோயேற்ற முகவராகவும் செயல்படுகிறது. கரிமச் சேர்மங்களுடன் தொடர்பு கொண்டவுடன் இது உடன் தீப்பற்றும் தன்மையைப் பெறுகிறது.  

திட ஏவூர்தி எரிபொருளாகப் பயன்படுத்த நைட்ரோனியம் பெர்குளோரேட்டு ஆய்வு செய்யப்படுகிறது. 1963 ஆம் ஆண்டில் தாமசு என். கிகார்சியா இவ்வெரிபொருளுக்கான காப்புரிமைக்காக முயற்சித்தார் . இருப்பினும் இச்சேர்மத்தின் வினைத்திறனும் பல பொருள்களுடன் பொருந்தாத தன்மையும் இப்பயன்பாட்டிற்கு தடையாக உள்ளன. உலர் அமோனியா வாயுவைச் செலுத்தி தளத்தில் தயாரிக்கப்படும் அமோனியம் நைட்ரேட்டு மீது நைட்ரோனியம் பெர்குளோரேட்டை மேற்பூச்சாகப் பயன்படுத்தி ஆய்வு செய்யப்பட்டு பின்னர் காப்புரிமை வழங்கப்பட்டது .  

பல்லிணைதிறன் நேர்மின் அயனிகளுடன் ஒரு மாசுவாக சேர்ப்பதன்மூலம் நைட்ரோனியம் பெர்குளோரேட்டின் சிதைவு வீதத்தை மாற்ற இயலும் .  

நைட்ரோனியம் பெர்குளோரேட் மற்றும் அம்மோனியம் பெர்குளோரேட்டு ஆகியவை விகிதவியல் அளவுகளில் உலோகமல்லாத எரிபொருட்களுடன் எரிக்கப்பட்டால் அவை புகையை வெளியிடுவதில்லை. பொட்டாசியம் பெர்குளோரேட்டு மற்றும் பிற உலோக குளோரேட்டுகள் திண்மப் பொருட்களாக இருப்பதால் அவற்றின் துகள்களில் புகைப்படலத்தை உருவாக்குகின்றன. அனைத்து வகையான பெர்குளோரேட்டுககைக் காட்டிலும் நைட்ரோனியம் பெர்குளோரேட்டானது ஒரு வலிமையான ஆக்சிசனேற்றியாகும். இதை எளிதாக வெடிக்கச் செய்யவும் முடியும் .
# அம்பை - 17 (நெல்)



**அம்பை - 17** (*ASD 17*) எனப்படும் இந்த நெல் வகை, **ஆடுதுறை - 31**, **ரத்னா**, **ஏ எஸ் பீ - 8**, மற்றும் **ஐ ஆர் - 8** (*ADT 31 / Rathna / ASP 8 / IR 8*) என நான்கு நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1989 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## காலம்
குறுகியகால நெற்பயிர்களில் ஒன்றான இது, 100 நாட்களில் அறுவடைக்கு வரக்கூடியதாக கருதப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 17 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 5400 கிலோவரை (*5.4 t/ha*) மகசூல் தரக்கூடியது.
- இவ்வகை, நேரடி விதைப்பு முறைக்கு மிகவும் ஏற்றது.
- இந்நேல்லின் அரிசி, சிவப்பு நிறத்தில் குறுகிய குண்டு வடிவில் காணப்படுகிறது.
- இந்த நெல்லை சாகுபடி செய்ய, கார், மற்றும் பின் பிசாணம் போன்ற பருவங்கள் மிகவும் உகந்தது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# அம்பை - 19 (நெல்)



**அம்பை - 19** *(ASD 19)* முன்மொழிவு எண்: *(IET-10436)*; எனப்படும் இந்த நெல் வகை, **இலயனகண்டா** நெல் இரகத்தையும், **ஐ ஆர் - 30** நெல் இரகத்தையும், (*Lainakanda / IR 30*) இணைத்து உருவாக்கப்பட்ட தமிழ்நாட்டின் நெல் வகையாகும்.  

## காலம்
மத்தியகால நெற்பயிர்களில் ஒன்றான இது, 120 - 132 நாட்களில் அறுவடைக்கு வரக்கூடியதாக கருதப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்ததாக கூறப்படும் இந்த நெல் வகை, புதுச்சேரி புறப் பகுதியிலும் சாகுபடி செய்ய பரிந்துரைக்கப்படுகிறது.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1995 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சிறப்புப் பண்புகள்
- இந்த நெல் இரகம் ஒரு ஏக்கருக்கு 5800 கிலோவரை (* 5.8 t/ha*) மகசூல் தரக்கூடியது.
- இதன் நெற்பயிர் குலைநோயை எதிர்க்கும் திறனுடையது.
- இந்நேல்லின் அரிசி, வெள்ளை நிறத்தில் மெல்லிய அளவில் காணப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# அம்பை - 20 (நெல்)



**அம்பை - 20** *(ASD 20) சுட்டுப்பெயர்: **(AS-89044)**, முன்மொழிவு எண்: **(IET-13181)*** எனப்படும் இந்த நெல் வகை, **ஐ ஆர் - 18348 - 38 - 3**, **ஐ ஆர் - 25863 - 61 - 32**, மற்றும் **ஐ ஆர் - 58** (*IR 18348-38-3 / IR 25863-61-32 / IR 58*) என மூன்று நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## காலம்
குறுகியகால நெற்பயிர்களில் ஒன்றான இது, 110 நாட்களில் அறுவடைக்கு வரக்கூடியதாக கருதப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்ததாக கூறப்படும் இந்த நெல் வகை, புதுச்சேரி புறப் பகுதியிலும் சாகுபடி செய்ய பரிந்துரைக்கப்படுகிறது.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம், 1997 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சிறப்புப் பண்புகள்
- இந்த நெல் இரகம் ஒரு எக்டேருக்கு 5800 கிலோவரை (* 5.8 t/ha*) மகசூல் தரக்கூடியது.
- இதன் நெற்பயிர் குலைநோய், தண்டு துளைப்பான், இலை மடிப்பு, மற்றும் உறை அழுகல் போன்றவைகளை எதிர்க்கும் திறனுடையது.
- இந்நேல்லின் அரிசி, வெள்ளை நிறத்தில் அரைக் குள்ள அளவில் காணப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# யூரியா நைட்ரேட்டு


**யூரியா நைட்ரேட்டு **(Urea nitrate) உரத்தை அடிப்படையாகக் கொண்ட வெடிபொருள் ஆகும். ஆப்கானித்தான், பாக்கித்தான், ஈராக் மற்றும் தீவிரவாத நடவடிக்கைகள் நடைபெறக்கூடிய உலகின் அனைத்து நாடுகளிலும் கையெறி வெடிகுண்டாகப் பயன்படுத்தக்கூடிய ஒரு வேதிச் சேர்மமாக உள்ளது. இது நன்கறியப்பட்ட அமோனியம் நைட்ரேட்டு போன்ற வெடிபொருட்களுக்குச் சமமான அளவுக்கு அழிக்கும் வலிமை வாய்ந்ததாக உள்ளது.  இதன் வெடித்தல் திசைவேகமானது 11155 அடி/விநாடி முதல் 15420அடி/விநாடி வரை உள்ளது.  

யூரியா நைட்ரேட்டானது யூரியா மற்றும் நைட்ரிக் அமிலம் இவற்றிற்கிடையேயான ஒரே ஒரு படிநிலையில் நடைபெறும் வினை மூலம் தயாரிக்கப்படுகிறது. இது ஒரு வெப்பம் விடு வினை<nowiki/>யாக இருப்பதால் வினை நடைபெறும் கொள்கலனை குளிர்விப்பதற்கான நடவடிக்கை எடுக்கப்பட வேண்டும்.  

யூரியா நைட்ரேட்டின் வெடித்தலானது வெடிப்பு மூடி என்ற அமைப்பைப் பயன்படுத்தி தொடங்கப்படலாம்.  

## வேதியியல்
யூரியாவானது ஒரு  கார்பனைல் தொகுதியைக் கொண்டுள்ளது. அதிக எதிர்மின்னி கவர்தன்மை உள்ள ஆக்சிசன் அணுவானது கார்பனிடமிருந்து எதிர்மின்னிகளை தன்பால் ஈர்த்து ஆக்சிசனைச் சுற்றிலும் அதிக எதிர்மின்னி அடர்த்தியை உருவாக்குகிறது. இதன் காரணமாக ஆக்சிசன் அணுவானது பகுதியளவு எதிர்மின்சுமையைக் கொண்டு ஒரு முனைவுறு பிணைப்பை உருவாக்குகிறது. நைட்ரிக் அமிலமானது அருகாமையில் இருக்கும் போது இது அயனியாக்கத்தில் ஈடுபடுகிறது. உருவாக்கப்படுகின்ற ஐதரசன் நேர்மின் அயனியானது ஆக்சிசனை நோக்கி கவரப்பட்டு ஒரு சகப்பிணைப்பை உருவாக்குகிறது.[எதிர்மின்னி கவர்பொருள் H<sup>+</sup>]. எதிர்மின்தன்மையுள்ள  NO<sub>3</sub><sup>−</sup> அயனியானது ஐதரசன் நேர் அயனியை நோக்கி கவரப்படுகிறது. இதன் காரணமாக ஒரு அயனிப்பிணைப்பு எறப்பட்டு யூரியா நைட்ரேட்டு என்ற சேர்மமானது உருவாகிறது.  

(NH<sub>2</sub>)<sub>2</sub>CO (நீரிய) + HNO<sub>3</sub> (நீரிய) → (NH<sub>2</sub>)<sub>2</sub>COHNO<sub>3</sub> (தி)  

இந்த சேர்மமானது, தொழில்முறையில்லாத வெடிபொருள் ஆர்வலர்களால் மிகவும் விரும்பப்படும் ஒரு முதன்மை வெடிபொருளாக உள்ளது. இச்சேர்மத்தைத் தொகுப்பு முறையில் தயாரிப்பதற்கான மூலப்பொருட்கள் எளிதில் கிடைப்பனவாக இருப்பதாலும், அமோனியம் நைட்ரேட்டுடன் ஒப்பிடும் போது வெடிக்கச் செய்வதற்கான தொடக்க நிலை இமைப்பு இச்சேர்மத்தில் எளிதாக இருப்பதாலும், இவ்வாறான பங்களிப்பில் அமோனியம் நைட்ரேட்டை அடிப்படையாகக் கொண்ட வெடிபொருட்களுக்கு மாற்றுப் பொருளாக உள்ளது.
# எட்மண்ட் தாமஸ் கிளின்ட்



**எட்மண்ட் தாமஸ் கிளின்ட்** (1976–1983), தன்னுடைய ஏழு வயதிற்குள் 25000 ஓவியங்களை வரைந்த வியத்தகு திறமைபெற்றிருந்த சிறுவன்.  

## பிறப்பு
எட்மண்ட் தாமஸ் கிளின்ட் இந்தியாவின் கேரள மாநிலத்திலுள்ள கொச்சியில் 1976, மே 19 அன்று பிறந்தார். அவருடைய பெற்றோர் எம்.டி.ஜோஸப்புக்கும் சின்னம்மா ஜோஸப்புக்கும் கிளின்ட் ஒரே மகன் ஆவார். அவருடைய தந்தை எம்.டி.ஜோஸப், ஆலிவுட் நடிகர் **கிளின்ட் ஈஸ்ட்வுட்**டின் தீவிர ரசிகராக இருந்ததால் தன் மகனுக்கு **கிளின்ட்** என்று பெயரிட்டார்.  

## கல்வி
கிளின்ட்டுக்கு இரண்டு வயதானபொழுது அவரது இரு சிறுநீரகங்களும் பழுதடையத் தொடங்கின. தன் மகனைப் பள்ளிக்கு அனுப்ப இயலாத அவருடைய தந்தை வீட்டிலேயே அவருக்குக் கல்வி கற்பிக்கத் தொடங்கினார்.  

## ஓவியம்
மூன்று வயதிலிருந்து கிளின்ட் ஓவியம் வரைதல் மற்றும் வண்ணம் தீட்டுவதில் மிகுந்த ஆர்வம் செலுத்தினார். தனது ஐந்தாவது வயதில் அவர் ஒரு முழுமையான ஓவியராக வளர்ச்சி பெற்றிருந்தார். இந்துக்களின் பண்டிகைகளை வரைவதில் அவர் ஆர்வம் கொண்டிருந்தார். தனது ஐந்து வயதில் கேரளாவில் நடத்தப்பட்ட 18 வயதுக்கு உட்பட்டோருக்கான ஓவியப் போட்டியில் முதல் பரிசு பெற்றார்.  

## ஆவணப்படம்
கேரள மாநிலத்தின் ஆவணப்படத் தயாரிப்பாளர் சிவக்குமார் கிளின்ட்டின் வாழ்க்கையையும் அவரது படைப்புகளையும் ஒரு ஆவணப்படமாகத் தயாரித்தார். அது சர்வதேச திரைப்பட விழாக்களில் திரையிடப்பட்டது. பிரேசில் நாட்டில் தங்கியிருந்த ஹாலிவுட் நடிகர் கிளின்ட் ஈஸ்ட்வுட்டுக்குத் திரையிட்டுக் காண்பிக்கப்பட்டது. அத்திரைப்படத்தால் மனம் நெகிழ்ந்த அவர், தன் கைப்பட கிளின்ட்டின் பெற்றோருக்கு ஆறுதல் கடிதம் எழுதினார்.  

## திரைப்படம்
'கிளின்ட் நிறங்களுடே ராஜகுமாரன்' என்னும் வாழ்க்கை வரலாறு 'செபாஸ்டின் பள்ளித்தோட்' என்பவரால் எழுதப்பட்டது. கிளின்ட்டின் வாழ்க்கை வரலாற்றை மையப்படுத்தி 2007 ம் ஆண்டு 'ஆனந்த பைரவி' என்னும் மலையாளப்படம் தயாரிக்கப்பட்டது.  

## நினைவு
கொச்சியிலுள்ள மிகப்பெரிய சாலை ஒன்றிற்கு கிளின்ட் ரோடு என்ப் பெயரிடப்பட்டுள்ளது. இவரது படைப்புகளை கேரள அரசு டிஜிட்டல் வடிவில் ஆவணப்படுத்தி சேமித்துள்ளது. இவரது படைப்புகள் திருவனந்தபுரம் அருங்காட்சியகத்தில் மக்களின் பார்வைக்கு வைக்கப்பட்டுள்ளன. இவரது நினைவாக கேரள மாநிலத்தில் ஆண்டுதோறும் 'எட்மண்ட் தாமஸ் கிளின்ட் நினைவு ஓவியப் போட்டிகள்' நடத்தப்படுகின்றன.  

## இறப்பு
எட்மண்ட் தாமஸ் கிளின்ட், தன்னுடைய ஏழு வயதிற்கு முன் 1983, ஏப்ரல் 15 அன்று தீவிர சிறுநீரகக் கோளாறால் இவ்வுலகை விட்டு மறைந்தார்.
# கரோல் பேட்மன்


**கரோல் பேட்மன்** (ஆங்கிலம்:Carole Pateman 11 திசம்பர் 1940) என்பவர் இங்கிலாந்தைச் சேர்ந்த பெண்ணியவாதி, நூலாசிரியர், பேராசிரியர் மற்றும் அரசியல் கோட்பாட்டாளர் ஆவார். தாராள சனநாயகத்தைத் திறனாய்வு செய்யும் பெண்மணி ஆவார். 2007 முதல் பிரிட்டிசு அகாதமியில் உறுப்பினராக உள்ளார்.  

## வாழ்க்கைக் குறிப்புகள்
கரோல் பேட்மன் இங்கிலாந்தில் சூசெக்சு என்ற ஊரில் பிறந்து கிராமர் என்ற பள்ளியில் படித்தார்.  
1963 இல் ஆக்சுபோர்டு ரசுகின் கல்லூரி பின்னர் லேடி மார்கரெட் ஆலில் சேர்ந்து படித்தார். 1972இல் சிட்னி  
பல்கலைக் கழகத்தில் ஆசிரியராகப் பணியில் சேர்ந்து அரசியல் பாடம் கற்பித்தார்.  
ஆக்சுபோர்டு பல்கலைக்கழகத்தில்  ஆய்வுப்பட்டம் பெற்ற பின்னர் 1990 முதல் இலாசு ஏஞ்செலசில், கலிபோர்னியாப் பல்கலைக்கழகத்தில் அரசியல் கல்வித் பேராசிரியராகப் பணி புரிந்தார். இப்போது அந்தப்  
பல்கலைக் கழகத்தில் மதிப்புறு எமெரிடசு பேராசிரியராக உள்ளார்.  
1991-94 ஆண்டுகளில் பன்னாட்டு அரசியல் கல்வி சங்கத்தின் தலைவராகவும் 2007 இல் பிரிட்டிசு அகாதெமியில் மதிப்புறு உறுப்பினராகவும் இருந்தார். மேலும்  2010-11 இல் அமெரிக்கன் அரசியல் கல்விச் சங்கத்தின் தலைவராகவும்   கார்டிப் பல்கலைக்கழகப் பள்ளி  ஐரோப்பிய ஆய்வுகள்   என்ற அமைப்பில் கவுரவ பேராசிரியராகவும் பதவி வகித்தார்.  

## எழுதிய நூல்கள்

- பாலின ஒப்பந்தம்
- சனநாயகமும் பங்கேற்பும்
- ஒப்பந்தமும் ஆதிக்கமும்
- பெண்களின் அவலம்:சனநாயகம் பெண்ணியம் அரசியல் கொள்கை

## பெற்ற விருதுகள்
- பேட்மன் 1993-94 க்கான குக்கன்கைம் பெல்லோ என்ற சிறப்பைப் பெற்றார்.
- சமூக அறிவியல் ஆய்வுக்கான சுவிடீசு பன்னாட்டு ஆலோசனைக் குழுவில் 1994 முதல் உறுப்பினராக இருந்தார்.
- 2012 இல் அரசியல் கல்வியில் ஜோகன் ஸ்கைட் பரிசைப் பெற்றார்.
- 2013இல் ஐக்கிய இராச்சியத்தின் அரசியல் ஆய்வுகள் சங்கத்தின் சார்பில் சிறப்பு பாராட்டு விருது வழங்கப்பட்டது.
- 2015 ஏப்பிரலில் வேல்ஸ் கற்றறிந்தோர் சங்கத்தின் மதிப்புறு உறுப்பினராகத் தேர்ந்தெடுக்கப்பட்டார்.
- பாலியல் மற்றும் அரசியல் ஆகிய தலைப்புகளில் கரோல் பேட்மன் எழுதும் நூல்களுக்கு இரண்டு ஆண்டுகளுக்கு ஒரு முறை ஆத்திரேலியா அரசியல் கல்வி சங்கத்தின் சார்பாகப் பரிசு வழங்கப்படுகிறது.

## மேற்கோள்
# தம்பலகாமம் படுகொலைகள்

**தம்பலகாமம் படுகொலைகள்** (*Tampalakamam massacre*) அல்லது **பாரதிபுரம் படுகொலைகள்** 1998 பெப்ரவரி 1 ஆம் நாள் இலங்கையின் கிழக்கு மாகாணம், திருகோணமலை மாவட்டத்திலுள்ள தம்பலகாமம், பாரதிபுரம் என்ற சிற்றூரில் இடம்பெற்றன. இலங்கைக் காவல்துறை, மற்றும் சிங்கள ஊர்காவல் படையினரின் சுற்றிவளைப்பின் போது எட்டு இலங்கைத் தமிழ்க் குடிமக்கள் கைது செய்யப்பட்டு அருகிலுள்ள காவல் நிலையத்திற்குக் கூட்டிச் செல்லப்பட்டு சுட்டுக் கொல்லப்பட்டனர். கொல்லப்பட்டவர்களில் 13, 17-வயது சிறுவர்களும் அடங்குவர். இப்படுகொலைகளில் சம்பந்தப்பட்டிருந்ததாக குற்றம் சாட்டப்பட்டிருந்த காவல்துறையினர் ஒருவர் 2000 சனவரி 24 இல் இனந்தெரியாதவர்களினால் சுட்டுக் கொல்லப்பட்டார்.  

## நிகழ்வு
சுற்றிவளைப்பில் சுமார் 20 பேர் ஈடுபட்டனர். காவல் நிலையத்துக்குக் கூட்டிச் செல்லப்பட்டவர்கள் அங்கு மிகக் கிட்டவாக வைத்து சுட்டுக் கொல்லப்பட்டனர். இச்சம்பவத்தை அடுத்து கந்தளாய் காவல்துறையினர் வீடு வீடாகச் சென்று கொல்லப்பட்டவர்கள் அனைவரும் விடுதலைப் புலிகளால் கொல்லப்பட்டவர்கள் என ஒப்புதல் கையெழுத்திட கட்டாயப்படுத்தப்பட்டனர். அதே நாளில் 6 விடுதலைப் புலிகள் தம்பலகாமத்தில் கொல்லப்பட்டனர் என தேசியத் தொலைக்காட்சி சேவை அறிவித்தது. குற்றம் இடம்பெற்று 26 ஆண்டுகளின் பின்னர் 2024 ஏப்ரல் 26 அன்று இவ்வழக்குத் தொடர்பான தீர்ப்பு அனுராதபுரம் மேல் நீதிமன்ற நீதிபதியினால் வழங்கப்பட்டது.
# தம்பிலுவில் படுகொலைகள்

**தம்பிலுவில் படுகொலைகள்** இலங்கையின் கிழக்கு மாகாணத்தின் அம்பாறை மாவட்டத்திலுள்ள தம்பிலுவில் கிராமத்தில் 1985 மே 16 முதல் மே 18 வரை இடம்பெற்றது. நற்பிட்டிமுனை, துறைநீலாவணை, சேனைக்குடியிருப்பு கிராமங்களில் விசேட அதிரடிப்படையினரால் சுற்றிவளைக்கப்பட்டு கைது செய்யப்பட்ட 60 தொடக்கம் 63 வரையான தமிழ் இளைஞர்கள் இங்கு கொண்டு வரப்பட்டு படுகொலை செய்யப்பட்டனர்.  

சுற்றிவளைக்கப்பட்ட இளைஞர்களில் சிலர் அவ்விடத்திலேயே சுட்டுக் கொல்லப்பட்டு அவர்களின் உடல்கள் அப்புறப்படுத்தப்பட்டன. 18 முதல் 25 வயது வரை மதிக்கப்பட்ட சுமார் 40 இளைஞர்கள் கைது செய்யப்பட்டு, 18 மைல் தெற்கேயுள்ள தம்பிலுவில் இடுகாட்டுக்கு அழைத்து வரப்பட்டு அவர்களைக் கொண்டே குழிகள் தோண்டப்பட்டு சுட்டுக்கொல்லப்பட்டார்கள். சுட்டுக் கொல்லப்பட்டவர்கள் அங்கேயே புதைக்கப்பட்டார்கள். இவ்வாறு மூன்று நாட்கள் வெளியூர் இளைஞர்களை இரவு நேரத்தில் பலருக்கும் தெரியாமல் அழைத்து வந்து இடம்பெற்று வந்த இக்கொலைகள் உள்ளூர் மக்களால் சர்வதேச ஊடகங்களுக்கு கொண்டுசெல்லப்பட்டதை அடுத்து நிறுத்தி வைக்கப்பட்டது. அதன் பின்னர் ஏற்பட்ட சர்ச்சையை அடுத்து இவர்களின் உடல்கள் அங்கிருந்து இரகசியமாக அப்புறப்படுத்தப்பட்டு, மட்டக்களப்புக்குக் கொண்டு செல்லப்பட்டு அங்கு புதைக்கப்பட்டன. எனினும் இப்படி ஒன்று நடக்கவேயில்லை என்று அரசு தரப்பில் சொல்லப்பட்டது.
# வண்ணாத்தி ஆறு படுகொலைகள்



கிழக்கு மாகாணத்தின் மட்டக்களப்பு மாவட்டத்திலுள்ள வண்ணாத்தி ஆறு பகுதியில் 1993 பெப்ரவரி 17ஆம் திகதி மாதம் நடந்தது. இராணுவத்தால் சுமார் 16 பேர் காணாமல் போயுள்ளனர். இந்த "காணாமல் போனவர்கள்" குறித்து இராணுவம் ஒரு உள்ளக விசாரணையை அறிவித்தது. ஆனால் அதன் முடிவுகள் ஆண்டு இறுதி வரை தெரியவில்லை.
# வௌவால் மீன்


**வௌவால் மீன்** எலும்பு மீன்களில் சில இனங்களாகும். இவை கடலில் வாழ்பவை.  

## அமைப்பு
உடல் நீள சதுர வடிவினதாக, பக்கத்துக்குப் பக்கம் அழுந்தி இருக்கும். தலை சிறியது. வாய் முன்முனையில் இருக்கும். செதில்கள் சிறியவை. வழுவழுப்பாக இருக்கும். முதுகிலே ஒரே துடுப்பு நீளமாக அமைந்திருக்கும். வால் துடுப்பு ஆழமான இரண்டு பிரிவுகளாக இருக்கும்.  

## நிறம்
இம்மீனின் பொதுவான நிறம் வெண்மையான சாம்பல் நிறம். சில இனங்கள் கருஞ்சாம்பல் நிறமானவை. வேலை வௌவால் மீனைத்தான் மக்கள் விரும்புவார்கள். வௌவாலில் சிறிய முட்கள் இருப்பதால் இது மிகவும் சுவையுடைய மீன்.  

இம்மீன்கள் தமிழ்நாட்டின் கிழக்குக் கரையில் மார்ச் முதல் செப்டம்பர் வரையில் அகப்படும். இவை கூட்டங்களாக உலவும். வௌவால் மீன்கள் பாம்பஸ் (pampus), ஸ்ட்ராமட்டியஸ் (stromateus) , என்னும் சாதிகளைச் சேர்ந்தவை.
# நியோடிமியம்(III) புரோமைடு


**நியோடிமியம்(III) புரோமைடு** *(Neodymium(III) bromide)* என்பது NdBr<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு நியோடிமியம் அணுவும் மூன்று புரோமின் அணுக்களும் சேர்ந்து இச்சேர்மம் உருவாகிறது. அறைவெப்பநிலையில் தூளாகக் காணப்படும் இச்சேர்மம் அரை வெண்மை மற்றும் வெளிர் பச்சை என்று எந்த நிறத்திலும் இதைக் காணவியலும். நியோடிமியம்(III) புரோமைடு ஒரு நீருறிஞ்சும் சேர்மமாகும்.  

## பண்புகள்

நியோடிமியம்(III) புரோமைடின் மோலார் நிறை 383.95 கிராம் மற்றும் இதன் அடர்த்தி 5.3கி/செ.மீ<sup>3</sup> ஆகும்.
# தர்மராஜேஸ்வரர் குடைவரைக் கோயில்


**தர்மராஜஸ்வரர் குடைவரைக் கோயில்** (Dharmrajeshwar) இந்தியாவின் மத்தியப் பிரதேச மாநிலத்தின் மண்டசௌர் மாவட்டத்தில், கரோத் தாலுக்காவில் இந்தியக் குடைவரைக் கட்டிடக்கலையில் அமைந்த பௌத்தம், சமணம் மற்றும் இந்து சமயங்களின் குடைவரைக் கோயில்களின் தொகுதியாகும்.  

தர்மராஜஸ்வர் குடைவரைக் கோயில், எல்லோரா கைலாசநாதர் கோவில் போன்று மலையை மேலிருந்து குடைந்து வடிவக்கப்பட்டதாகும்.  

இதன் உண்மையான பெயர் **தம்நார்** என்பதாகும். (धमनार).  

## தர்மராஜஸ்வரர் கோயில்
தர்மராஜஸ்வரர் குடைவரைக் கோயில் 50 மீட்டர் நிளமும், 20 மீட்டர் அகலமும், 9 மீட்டர் ஆழமும் கொண்டது. இதன் நடுவில் 14.5 மீட்டர் நீளமும், 10 மீட்டர் நீளமும் கொண்ட பெரிய கோயிலில் பெரிய சிவ லிங்கமும் மற்றும் விஷ்ணு சிற்பங்கள் உள்ளது. மேலும் இலக்குமி, பைரவர், காளி, கருடன், பார்வதி தெயவங்களின் சிற்பங்கள் செதுக்கப்பட்டுள்ளது.இக்குடைவரைக் கோயில் சிவன் மற்றும் விஷ்ணு வழிபாடுகளுக்கு உரியதாக உள்ளது.  

## குகைகள்

இவிடத்தில் உள்ள குகைகளில், 7ஆம் நூற்றாண்டில் நிறுவப்பட்ட பௌத்தர்களின் விகாரங்கள், தூபிகள், சைத்தியங்கள் செதுக்கி உருவாக்கப்பட்டுள்ளது. இதனை *சந்தனகிரி* என்பர்.  

## படக்காட்சியகம்

## இதனையும் காண்க
- பசுபதிநாதர் கோயில்
- தம்நார் குகைகள்
- இந்தியக் குடைவரைக் கோயில்கள்
- பௌத்த யாத்திரைத் தலங்கள்
# சிலிக்கா கந்தக அமிலம்

**சிலிக்கா கந்தக அமிலம்** (*Silica sulfuric acid*) (SiO<sub>2</sub>-OSO<sub>3</sub>H<sub>2</sub>) என்ற மூலக்கூற்று வாய்ப்பாட்டால் விவரிக்கப்படுகிறது. திண்மநிலை அமிலமான இதை சிலிக்கா கூழ்மத்தை கந்தக அமிலத்தில் சேர்த்து ஊற வைப்பதன் மூலம் தயாரிக்கப்படுகிறது. பல்வேறு கரிமத் தொகுப்பு வினைகளில் ஒரு வினையூக்கியாக சிலிக்கா கந்தக அமிலம் பயன்படுத்தப்படுகிறது. சிலிக்கா சல்பூரிக் அமிலம் மலிவானது அபாயமற்றது மற்றும் அதிக அமிலத்தன்மை கொண்ட திண்ம அமிலமாக ஒரு வினையூக்கியாகக் கையாள எளிதானது என்று கருதப்படுகிறது.  
## தயாரிப்பு
பொருத்தமான செறிவு கொண்ட கந்தக அமிலத்தில் சிலிக்கா கூழ்மத்தை ஊறவைப்பதன் மூலம் சிலிக்கா கந்தக அமிலம் தயாரிக்கப்படுகிறது. பின்னர் அதிக வெப்பநிலையில் (120–180 °செல்சியசு) கலவையை வெப்பப்படுத்துவதன் மூலம் ஈரப்பதமும் நீரும் ஆவியாகும்.  
:SiO<sub>2</sub>–OH<sub>2</sub>&nbsp;+&nbsp;HO–SO<sub>3</sub>H&nbsp;→&nbsp;SiO<sub>2</sub>–OSO<sub>3</sub>H<sub>2</sub>&nbsp;+&nbsp;H<sub>2</sub>O  
## பயன்கள்
சிலிக்கா கந்தக அமிலம் பெரும்பாலும் கரிமச் சேர்ம மாற்றத்தில் ஒரு திண்ம அமில வினையூக்கியாக பயன்படுத்தப்படுகிறது.
# பாக் குகைகள்


**பாக் குகைகள்** அல்லது **புலிக் குகைகள்** (Bagh Caves), மத்திய இந்தியாவின் மத்தியப் பிரதேச மாநிலத்தில், விந்திய மலைத்தொடரின் அடிவாரத்தில் தார் மாவட்டத்தின் பாக் என்ற ஊரில் அமைந்த ஒன்பது குடைவரை நினைவுச் சின்னங்கள் ஆகும்.  

குடைவரைக் கட்டிடக் கலையில் அமைந்த இக்குகைகளில் பண்டைய இந்தியாவின் புகழ்பெற்ற சுவர் ஓவியங்கள் கொண்டுள்ளது.  

தற்போது ஐந்து குகைகள் மட்டும் உள்ளது. மணற்கல் பாறைகளில் செதுக்கப்பட்ட இக்குகைச் சுவர்களில் அஜந்தா குகை ஓவியங்கள் போன்ற பௌத்த சமயம் குறித்தான ஓவியங்கள் வரையப்பட்டுள்ளது.  
தற்போதுள்ள ஐந்து குகைகளில் பிக்குகள் தங்க விகாரங்களும், தியானிக்க சைத்தியங்களும் உள்ளது. குகை எண் 4ன் சுவர்கள் வண்ண வண்ண ஓவியங்கள் கொண்டுள்ளதால் இக்குகையை *வண்ண அரண்மனை* (ரங்க் மகால்) என அழைக்கிறார்கள்.  

இக்குகைகள் சாதவாகன மன்னர்கள் கிபி 5 – 6வது நூற்றாண்டில் வடிவக்கப்பட்டதாகும்.  

வட மொழியில் *பாக்* என்பதற்கு புலி என்று பொருளாகும். பாக் குகைகள், இந்தூர் தொடருந்து நிலையத்திலிருந்து 160 கி.மீ. தொலைவில் உள்ளது.  

## ஓவியங்கள்

## இதனையும் காண்க
- பௌத்த யாத்திரைத் தலங்கள்
# தாராபாய் ஷிண்டே


**தாராபாய் ஷிண்டே** (*Tarabai Shinde*; 1850-1910) என்பவர் 19 ஆம் நூற்றாண்டின் இந்தியாவின் தந்தை மரபாட்சி மற்றும் சாதியை எதிர்த்த ஒரு பெண்ணியவாதி ஆவார். பிரசுர வேலையால் தன்னை வெளிப்படுத்திக்கொண்டார். 1882 இல் இவர் வெளியிட்ட ”ஸ்திரீபுருஷ துலானா” (பெண்-ஆண் ஒப்பீடு) என்ற பதிப்பினால் நன்கறியப்பட்டவராவார். இந்தத் துண்டுப்பதிப்பு உயர்மட்ட சாதிக் குடும்பங்களில் காணப்பட்ட தந்தை மரபாட்சியைத்தின் விமர்சனமாக அமைந்தது. மேலும் இப்பிரசுரமே நவீன இந்தியப் பெண்ணியக் கருத்தின் முதல் வெளியீடாகவும் கருதப்படுகிறது.  

## ஆரம்ப வாழ்க்கை மற்றும் குடும்பம்
1850 ஆம் ஆண்டில் மகாராஷ்டிர மாநிலத்தில் பெரார் மாகாணத்தில் புல்ஹானாவில் பாபுஜி ஹரி ஷிண்டேவுக்குப் பிறந்தார். இவர் புனேவில் சத்யசோதாக் சமாஜத்தை நிறுவினார். அவரது தந்தை வருவாய் துணை ஆணையர் அலுவலகத்தில் தலைமை எழுத்தராக இருந்தார்; மேலும் அவர் 1871 இல் "ஹின்ட் டூ த எஜுகேட்டட் நேட்டிவ்ஸ்" (*Hint to the Educated Natives*) என்ற தலைப்பில் ஒரு புத்தகத்தையும் வெளியிட்டார். இப்பகுதியில் பெண்கள் பாடசாலை இல்லை. தனது ஒரே மகளான தாராபாய்க்கு வீட்டிலேயே மராத்தி, சமஸ்கிருதம் மற்றும் ஆங்கிலம் ஆகியவற்றைக் கற்பித்தார். அவருடன் நான்கு சகோதரர்கள் இருந்தனர். தாராபாய்க்கு இளம் வயதிலேயே திருமணம் நடந்தாலும் கூட அந்நாளைய பிற மராத்தியப் பெண்களைவிட குடும்ப வாழ்க்கையில் அவருக்கு அதிக சுதந்திரம் இருந்தது. அவரது பெற்றோரின் வீட்டிற்கே அவரது கணவர் வசிக்க வந்ததே இதற்கு காரணமாக அமைந்தது. மறுமணம் செய்யத் தடைசெய்யப்பட்ட உயர் ஜாதி விதவைகளுடன் பணிபுரிந்த நிலையில், உறவினர்களால் கர்ப்பம் தரிக்கநேரிடும் துயர நிகழ்வுகள் குறித்து அறிந்திருந்தார். "நல்ல பெண்களுக்கும்" "பாலியல் தொழிலாளிகளுக்கும்" இடைப்பட்ட கயிற்றின்மேல் நடக்கும் துன்நிலையில் அந்த விதவைகள் இருந்ததை இந்தக் கட்டுரை பகுத்தாய்வு செய்தது. இது 1882 ஆம் ஆண்டில், புனேயில் உள்ள ஸ்ரீ சிவாஜி அச்சகத்தில் ஒன்பது அணா செலவில் 500 பிரதிகள் அச்சிடப்பட்டது. ஆனால் சமகால சமுதாய மற்றும் பத்திரிக்கைகளின் விரோதமான வரவேற்புகளால் அவரால் மீண்டும் மீண்டும் பிரசுரிக்க முடியவில்லை. எனினும், இது ஜோதிராவ் புலேயால் வரவேற்கப்பட்டு, பாராட்டப்பட்டது. தாராபாயை சிராஞ்சீவினி (அன்பு மகள்) என்று குறிப்பிட்டு, அவரது கட்டுரையைச் சக பணியாளர்களுக்கும் பரிந்துரைத்தார். 1885 ஆம் ஆண்டில் ஜோதிராவ் புலேயால் தொடங்கப்பட்ட சத்தியஷோதாக் சமாஜின் பத்திரிகையான சட்ஸர் பத்திரிகையின் இரண்டாவது வெளியீட்டில் இந்த குறிப்பு இடம்பெற்றிருந்தது. இருப்பினும், 1975 ஆம் ஆண்டு மறுபடியும் கண்டெடுக்கப்பட்டு மீண்டும் வெளியிடப்படும்வரை அறியப்படாமலேயே இருந்தது.
# சங் லா கணவாய்



**சங் லா கணவாய்** (*Chang La*) இந்தியாவின் லடாக்கில் உள்ள உயரமான கணவாய் ஆகும். உலகிலேயே இரண்டாவது மிக உயரமான இடத்தில் உள்ள, பயணம் செய்யக்கூடிய சாலையாக கருதப்படுகிறது. லே-விலிருந்து காரு மற்றும் செக்தி கிராமங்கள் வழியாக சங் லாவை அடையலாம். இதில் கவனமாக வண்டி ஓட்ட வேண்டும், ஏனென்றால் இப்பாதை மிகவும் செங்குத்தாக இருக்கும். சங் லாவின் இரு பக்கதிலும், சுமார் 10-15 கி.மீ வரை சாலை மண் மற்றும் கரடுமுரடாகவும் இருக்கும். கோடை காலங்களில், குறிப்பாக சுற்றுலா காலங்களில், சாலையின் குறுக்கே நீரோடைகள் தோன்றுவதால், இரு சக்கர வாகனத்தில் ஏறுவது சவாலானதாக கருதப்படுகிறது. சங் லா-விலிருந்து டாங்சே அல்லது தர்புக் இடத்திற்கு இறங்குவது மீண்டும் மிகவும் செங்குத்தாக இருக்கும். இந்த இடம் மிகவும் உயரமான இடத்தில் இருப்பதால் 20-25 நிமிடங்களுக்கு மேல் இப்பகுதியில் இருப்பது உடல் நலத்தை பாதிக்கும் என அறிவுறுத்தப்படுகிறது.  

லே-விலிருந்து பாங்காங் ஏரிக்கு செல்லும் போது சங் லா வழியாக மட்டுமே செல்ல வேண்டும். சங் லா வின் அர்த்தம் ” தெற்கு நோக்கி செல்” அல்லது “தெற்கில் செல்”. இதற்கு அருகில் இருக்கும் குடியிருப்பு இடாங்சே என்னும் சிறு கிராமம் ஆகும். இமயமலையில் உள்ள சங்தங் பீடபூமி செல்ல முக்கிய வழியே சங் லா கணவாய் தான். இப்பகுதியின் நாடோடி இனங்களுக்கு பெயர் சங்பா. இராணுவ ஆராய்ச்சி மற்றும் வளர்ச்சி அமைப்பால் தோற்றுவிக்கப்பட்ட, உலகின் மிக உயரமான ஆராய்ச்சி மையம், 17,664 அடி உயரத்தில் சங் லா பகுதியில் செயல்பாட்டில் உள்ளது.  

## படத்தொகுப்பு

## இதனையும் காண்க
- இமயமலையின் சிகரங்கள் மற்றும் கணவாய்கள் பட்டியல்
# சிப்கி லா கணவாய்



**சிப்கி லா கணவாய்** (*Shipki La*) இந்திய-சீனா எல்லையில் அமைந்துள்ள ஒரு கணவாய் ஆகும். இங்கு பன்னிரண்டு கட்டிடங்கள் குறிப்பிட்டுச் சொல்லத்தக்க உயரங்களில் அமைந்துள்ளன. இந்த கணவாய்க்கு அருகிலுள்ள வழியாகத்தான் லாங்கன் சாங்போ என திபெத்தியர்களால் அழைக்கப்படும் சத்லச் ஆறு இந்தியாவிற்குள் நுழைகிறது. இக்கணவாய் பண்டைய பட்டுச்சாலையின் ஒரு கிளை பாதையாக கருதப்படுகிறது . மற்ற எல்லை கணவாய்களை போல இந்த கணவாயும் வசிப்பவர் அல்லாதோருக்கு திறக்கப்படுவதில்லை . சாலை வழியாக இந்தியா மற்றும் திபெத்திற்கு இடையே பயணம் செய்பவர்கள் நேபாளம் வழியாக பயணிக்கின்றனர்.  

## சீன - இந்தியா வாணிபம்

தேசிய நெடுஞ்சாலை எண் 5 பாதையைப் பயன்படுத்தி நிலத்தின் வழியாக அரபிக் கடலை அடையலாம் என்ற ஒரு கருத்து முன்வைக்கப்பட்டது. ஏனென்றால் காரகோரம் நெடுஞ்சாலை வழியாக போக்குவரத்து மிகவும் கடினமாக இருக்கும். சிப்கிலாவிலுள்ள எல்லையை திறந்தால் இரு பக்க எல்லையிலும் வாணிபத்தின் மதிப்பு அதிகளவு அதிகரிக்கும் என்று கூறப்படுகிறது .
# திபு கணவாய்



**திபு கணவாய்** (*Diphu Pass*) என்பது இந்தியா, சீனா மற்றும் மியன்மார் நாடுகளுக்கிடையில் மூன்று நாடுகளின் எல்லைகளும் சங்கமிக்கும் பிரச்சினைக்கு உட்பட்ட புள்ளியில் அமைந்துள்ள ஒரு கணவாய் ஆகும். திபு கணவாய் கிழக்கு அருணாசலப் பிரதேசத்தை பாதுகாப்பதில் முக்கியப் பங்கு வகிக்கிறது.. இக்கணவாய் மெக்மோகன் எல்லைக் கோட்டில் அமைந்துள்ளது.  

அக்டோபர் 1960 ஆம் ஆண்டு அக்டோபர் மாத்த்தில் சீனா மற்றும் பர்மா நாட்டினர் திபு கணவாய்க்கான அவர்களின் எல்லையை வரையறுத்துக் கொண்டனர். இந்த எல்லை மலைத்தொடரின் நீர்பிடிப்பு பகுதிக்கு தெற்கே 5 மைல்கள் தள்ளி உள்ளது. இது இந்தியாவின் தூதரகம் சார்ந்த பிரச்சனையாக அமைந்தது, ஏனென்றால் இந்தியா, மும்முனை எல்லை நிர்பிடிப்பு பகுதியில் இருக்க வேண்டும் என்று எதிர்பார்த்தது. இப்பிரச்சனை, அருணாசலப் பிரதேசம் சார்ந்த இந்தியா மற்றும் சீனா எல்லை கருத்துவேறுபாட்டில் ஓர் அங்கமாக இருக்கின்றது.
# நமா கணவாய்



**நமா கணவாய்** (*Nama Pass*) என்பது இமயமலைப் பகுதியில் அமைந்துள்ள ஒரு கணவாய் ஆகும். இதன் உயரம் 5,200 மீ.(17,100 அடி) ஆகும். இது இந்தியாவில் உத்தராகண்டு மாநிலத்தில், பித்தோரகார் மாவட்டத்தில், தெற்கு குமாயோன் பகுதியில் அமைந்துள்ளது.  

நமா கணவாய் குதி மற்றும் தர்மா பள்ளத்தாக்கை இணைக்கிறது. இது ஒரு காலத்தில் திபெத்திற்கு செல்லும் ஒரு பரப்பரப்பான சாலை, ஆனால் தற்பொழுது அரிதாகத் தான் பயன்பாட்டில் உள்ளது.
# கோயிசா லா கணவாய்



**கோயிசா லா கணவாய்** (*Goecha La Pass*) என்பது இந்தியாவின் சிக்கிம் மாநிலத்தில் அமைந்துள்ள இமயமலைத் தொடரில் அமைந்துள்ள ஓர் உயரமான கணவாய் ஆகும். கடல் மட்டத்திலிருந்து 4940 மீட்டர் அல்லது 16207 அடி உயரத்தில் இக்கணவாய் அமைந்துள்ளது.  

உலகின் மூன்றாவது மிக உயரமான சிகரமான கஞ்சன்சங்காவின் தென்கிழக்கு பக்கத்தை இங்கிருந்து காண முடியும். இந்த மலையில் ஏறத் துடிக்கும் ஆர்வலர்களுக்கு இது முக்கியத் தளமும் ஆகும். கோயிசா லாவிலிருந்து மலைக்காட்சியை முதன் முதலாக அரசாங்க அதிகாரிகள் பார்த்த போது, அதன் அழகில் வியந்து இக்காட்சியை 100 ரூபாய்த் தாளில் பிரசுரிக்க வேண்டுமென முடிவெடுத்தனர் .+  

## மலையேறுதல்

உலகிலேயே பசுமையான பகுதிகளில் ஒன்றான கஞ்சன்சங்கா தேசிய பூங்காவின் வழியாக மலையேறுதலை இமயமலையில் விடுமுறையை கழிக்க விரும்பும் பயணிகள் பயணத்தின் முக்கிய இலக்காக திட்டமிடுவார்கள். சுற்றுச்சுழல் பாதிப்பு எதுவும் நெருங்காத இந்த காடுகளில் பல்வேறு அரிய வகை விலங்கினங்கள் மற்றும் தாவர இனங்களை காணலாம். குளிர்காலத்தில் காலநிலை தெளிவாகவும், பருவமழை காலத்திற்கு முன் கற்பனைக்கு எட்டாத வகையில் மேகங்களின் அற்புதமான விளையாட்டுக்களை இங்கு காணலாம். ஒட்டுமொத்த சுற்றுச்சூழல் அமைப்பும் இங்கு இணக்கத்துடன் ஒற்றுமையாக பராமரிக்கப்படுகிறது. எந்தவொரு ஒற்றை மரமும் தனித்து நிற்பதாக உணரப்படுவதில்லை.  
ஒரு நாளைக்கு கடக்க வேண்டிய தூரம் அதிகம் என்பதால் மலையேறுதலே இங்கு சவாலானது ஆகும். இத்தகைய மலையேற்றத்தின் போது ஒருவர் தட்ப வெப்ப நிலைக்குத் தக்கவாறு முறையாகத் தன்னைப் பழக்கிக் கொள்ள வேண்டும். ஏனெனில் சிறிய நேரப் பயணத்திலேயே அதிக உயர மாற்றங்களை கடக்கும் சூழ்நிலை ஏற்படும். இப்பகுதியின் புகழுக்கு இதுவும் ஒரு காரணமாகும். இருப்பினும் இங்கு நடக்கத் தொடங்கிவிட்டால் சவாலான தூரங்களை சமாளிப்பது எளிதாகிவிடும்.  

திசோங்கரி உச்சியிலிருந்து தான்சிங்கு கோயிசாலா மலையேற்றத்தில் காணும் மலை உச்சிகளின் பட்டியல்  

1. கஞ்சன் ஜங்கா || 8586 மீட்டர்,
1. தலங்கு ( 7349 மீட்டர் ),
1. ரதோங்கு ( 6679 மீட்டர் ),
1. கப்ரூ வடக்கு ( 7353 மீட்டர் ),
1. கோக்டேங்கு ( 6147 மீட்டர் ),
1. சிம்வோ ( 6812 மீட்டர் ),
1. கப்ரூ தெற்கு ( 7318 மீ ),
1. கப்ரூ கூரை ( 6600 மீட்டர் ),
1. கப்ரூ கிளை ( 6100 மீட்டர் ),
1. பாண்டிம் ( 6691மீட்டர் ),
1. தென்செங்காங்கு ( 6010மீட்டர் ),
1. யுப்போனோ ( 5650 மீட்டர் )

அடிப்படைப் பயணத்திட்டம்:  
1. சிலிகுரியிலிருந்து யுக்சோம்
1. யுக்சோமிலிருந்து சாச்சென் (10 கி.மீ உயர நடைப் பயணம்)
1. சாச்சென்னிலிருந்து டிசோக்கா (7 கி.மீ உயர நடைப் பயணம்)
1. டிசோக்காவிலிருந்து திசோங்கரி (10 கி.மீ உயர நடைப்பயணம்)
1. திசோங்கரி லா கணவாயில் ஓய்வும் நடைப்பயணமும் (4417 மீட்டர்)
1. திசோங்கரியிலிருந்து தாசிங்கு (10 கி.மீ நடைப்பயணம்)
1. தாசிங்குவிலிருந்து கோயிசாலா கணவாய்க்கு சென்று திரும்புதல் (14 கி.மீ உயர நடைப்பயணம்)
1. தாசிங்குவிலிருந்து டிசோக்கா(16 கி.மீ உயர நடைப்பயணம்)
1. டிசோக்காவிலிருந்து யுக்சோம் (17 கி.மீ உயர நடைப்பயணம்)
1. சிலிகுரி திரும்புதல்

## திரைப்படம்
- இமயமலையில் சிங்கலீலா http://theindia.info/SingaliLaInTheHimalaya 2016 ஆம் ஆண்டு வெளிவந்த திரைப்படம். சிங்கலீலா மலை உச்சியை அடையும் 14 நாள் மலையேற்றத்தைப்பற்றி இத்திரைப்படம் பேசுகிறது.
- கோயிசாலா:கஞ்சன் சங்காவைத் தேடி
# இலித்தியம் எக்சாபுளோரோபாசுப்பேட்டு



**இலித்தியம் எக்சாபுளோரோபாசுப்பேட்டு** *(Lithium hexafluorophosphate )* என்பது LiPF<sub>6</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் படிகத்தூளாக இது காணப்படுகிறது. முனைவுக் கரைப்பான் மற்றும் நீர் தவிர்த்த ஏனைய கனிம வேதியியல் கரைப்பான்கள் ஆகியவற்றில் இதன் கரைதிறன் காரணமாக, வணிக முறையிலான இரண்டாம் நிலை மின்கலன்களில் இச்சேர்மம் பயன்படுத்தப்படுகிறது. குறிப்பாக புரோப்பைலீன் கார்பனேட்டு மற்றும் டைமெத்தாக்சியீத்தேனில் உள்ள இலித்தியம் எக்சாபுளோரோபாசுப்பேட்டு இலித்தியம் வகை மின்கலன்களில் பயன்படுத்தப்படுகிறது. மேலும், இலித்தியம் உலோகம் போன்ற வலிமையான ஒடுக்கும் முகவர்களுடன் எக்சாபுளோரோ பாசுப்பேட்டு எதிர்மின் அயனி மந்தத்தன்மையுடன் இருப்பதும் இம்முறையில் வெளிப்படுகிறது.  

வெப்பச்சூழலில் இவ்வுப்பு நிலைத்தன்மையுடன் காணப்படுகிறது. ஆனால் 200° செல்சியசு வெப்பநிலையில் 50% எடையை இழக்கிறது. 70° செல்சியசு வெப்பநிலையில் பின்வருமாறு நீராற்பகுப்பு அடைகிறது.  

:LiPF<sub>6</sub> + H<sub>2</sub>O → HF + PF<sub>5</sub> + LiOH  

Li<sup>+</sup> அயனிகளின் இலூயிசு அமிலத்தன்மையால் LiPF<sub>6</sub> சேர்மமும் மூவிணைய ஆல்ககால்களின் டெட்ராயைதரோபைரனேற்ற வினையில் வினையூக்கியாகச் செயல்படுகிறது.
# மாந்தப் பரப்பியல்


**மாந்தப் பரப்பியல்** அல்லது **மனிதப் பரப்பியல்** என்பது புவிச் சூழலுக்கேற்ப மனிதன் எப்படி வாழ்கிறான், எவ்வாறு வளர்ந்து வருகிறான் என்பதை ஆராயும் துறை. பழங்குடிகளுக்கு காய், கனிகளைத் திரட்டுதல், வேட்டையாடுதல், மீன் பிடித்தல் போன்ற செயல்கள் தலையாய தேவைகளைத் தீர்த்தன. அவர்களது இருப்பிடச் சூழல், வீட்டின் அமைப்பு முறை, வாழ்வியல் பழக்க வழக்கங்கள், உணவு முறை, உடையமைப்பு, கைத்தொழில், தகவல் பரிமாற்றம், வேட்டையாடும் முறை, அதற்கு பயன்படும் கருவிகள், இனப்பண்பாடு போன்றவற்றை விரிவாக ஆராய்வதும், மனிதப் பண்பாட்டுக் கூறுகள் எவ்வாறு வளர்ந்து வருகின்றன என்பதை விளக்குவதுமே "மாந்தப் பரப்பியலின்" நோக்கங்கள் ஆகும்.
# பிக்குமிக்கள்



**பிக்குமிக்கள்**  
ஆப்பிரிக்கக் கண்டத்தில் உள்ள பெல்சியக் காங்கோவானது மிகுவெப்ப மழைக்காட்டுப் பகுதி ஆகும். இங்கே வாழும் நாடோடி பழங்குடியினர் `பிக்குமிக்கள்’ என அழைக்கப்படுகின்றனர். இவர்கள் 3க்ஷ் வடக்குக் கிடைக்கோட்டிற்கும், 3க்ஷ் தெற்குக் கிடைக்கோட்டிற்கும் இடையேயுள்ள பகுதியில் வாழ்கின்றனர்.  
வேட்டை கிடைக்கும் இடமே பிக்குமிக்களின் வாழ்விடம் இவர்கள் 2 மீட்டர் உயரமும், 1 மீட்டர் விட்டமும் கொண்ட மண்ணாலான வீடுகளைக் கட்டுகின்றனர். கூரை இழைகளால் வேயப்படுகிறது. ஒரு குடியிருப்பில் 10-30 வீடுகள் இருக்கிறது. இடுப்பிற்கு மட்டும் மர இலைகளை உடையாகப் பயன்படுத்துகின்றனர். மட்பானைகள், சுரைக்குடுக்கைகள், குத்தீட்டி, வில், அம்பு போன்றவற்றைப் பயன்படுத்துகின்றனர். இலைநஞ்சு தடவிய அம்புகளை வேட்டைக்குப் பயன்படுத்துகின்றனர்.  
கிழங்கு, காளான், பட்டாணி, வாழை, காய், கனி, இறைச்சி போன்றவை இவர்களுடைய உணவு ஆகும். இவர்கள் உடல் வலிமையும், அஞ்சா நெஞ்சமும் படைத்தவர்கள். இவர்களிடம் சாதி, மதம், சட்டம், மூடப்பழக்க வழக்கங்கள் எதுவும் இல்லை. இவர்கள் வேட்டைத் தலைவனைப் பின்பற்றி இடம் பெயர்வார்கள்.
# காளமன் (நடுகல் வீரன்)


சமுதாயத்திற்காக விரோதிகளை எதிர்த்து தன் உயிரைத் தியாகம் செய்த வீரர்களுக்கு, பழந்தமிழர்கள் நினைவு சின்னமாக `நடுகல்’ எனப்படும் வீரக்கல்லை நட்டனர். அவர்கள் நடுக்கல்லை நட்டது மட்டுமின்றி அவர்களை, பழந்தமிழர்கள் வழிபாடும் செய்தனர். மேல்வேலூர் என்ற ஊரில், ஒரு பெண்ணைக் கடத்திச் சென்ற கயவர்களிடமிருந்து, அப்பெண்ணை மீட்டு தன்னுயிரை ஈந்த காளமன் என்ற வீரனுக்கு கம்பவர்மன் காலத்தில் நடப்பட்ட நடுக்கல் உள்ளது.